Järgnev saade on valminud tänu J.Meyeri teenistuspartnerite toele
Sa ei ole veel argpüks seetõttu, kui tunned hirmu.
Küll aga oleme argpüksid siis,
kui laseme hirmul kontrollida end ja manipuleerida meiega.
IGAPÄEVAELU RÕÕMUD
VÄLJAKUTSE 30. MINUTIT PÄEVAS
Kui tahad olla sügavalt juurdunud Jumala Sõnasse,
pead ka isiklikult uurima Jumala Sõna .
Seda eriti veel siis, kui istud ja kuulad mõnda sõnumit
ning mõni asi äratab su tähelepanu.
Oled mind kindlasti kuulnud ütlemas asju,
mille osas oled mõelnud: "Usun, et vajan seda."
Ära siis sõltu vaid minust, et mina seda kõike sinuga jagaks,
vaid jäta see teema meelde ja uuri seda hiljem omal käel edasi.
See on miski, milles osas Jumal annab sulle märku,
et seda teemat tuleb kodus põhjalikumalt edasi uurida.
Märgi need asjad üles, kui miski sind Jumala Sõnast kõnetab
ja uuri seda teemat hiljem põhjalikumalt edasi.
Mil iganes leiad üles mõne teema sügavama mõtte,
seda paremini see sulle ka meelde jääb.
Jumala Sõna üle mõtisklemine toob kaasa tarkuse ja hea käekäigu.
Joosua 1:8
VÄLJAKUTSE 30. MINUTIT PÄEVAS
Täna tahan rääkida sellest,
kuidas saada vabaks hirmust ja kartusest.
Roomlastele 8:15 on võrratu kirjakoht,
mis õpetab meile,
et Püha Vaim ei tulnud selleks, et panna meid hirmu ahelaisse.
"Kuid Vaim, mille te olete saanud,
ei ole orjuse vaim, et aheldada teid taas hirmu külge,
vaid te olete saanud lapseõiguse Vaimu -
Vaimu, mis toob kaasa lapse staatuse,
milles hüüda täies õndsuses: "Abba! Isa!"
Kui nime "Abba" täpsemalt tõlkida, siis see tähendab "Issi".
See on oluline, sest Ta ütleb, et me oleme Jumala lapsed -
Tema pojad ja tütred.
Seega, miks peaksime kartma?
Sest kui vanem armastab oma lapsi,
siis ta kannab ju ka nende eest hoolt, on nii?
Hirm tabab meid siis, kui me ei tea, mida tulevik toob?
Kui on juhtunud midagi,
millega toimetuleku osas me kindlad pole.
Kuid Jumal tahab, et teaksid täna,
et Ta kannab alati su eest hoolt, kui vaid usaldad Teda jätkuvalt.
Ütlesin, et Jumal kannab alati su eest hoolt.
Alati, alati, alati.
See on tõotus, mille olen saanud Jumalalt
ka omaenda elu jaoks.
Sageli pean küll Ta käest paluma,
et Ta sosistaks seda mulle uuesti, et Ta kannab alati hoolt mu eest.
Usun, et Jumal tahab, et kuuleksid seda sama,
lastes sel juurduda oma ellu
sõltumata sellest, millest oled läbi minemas.
Sa oled ehk täna üksikema 3-4. väikese lapsega
ja keegi ei aita sind selliselt nagu ehk peaks.
Võib-olla rabad mitmel töökohal
ja oled tulnud nüüd siia konverentsile, et pisutki kosutust leida.
Tead, et koju jõudes ootab sind jälle ees mustmiljon asja
ja osa su lapsi ei käitu ehk nii nagu peaks.
Ehk siis, su elu pole kerge
ja sa ei tea, kus sa kõik eluks vajaliku saad?
Kuid Jumal tahab, et teaksid täna - Ta saab alati kandma hoolt su eest!
Aamen?
Jumal kannab hoolt su eest.
Maailmas, kus täna elame,
on enam kui küllaga põhjusi kogemaks hirmu, kas pole?
Seetõttu olen nii tänulik, et mu elu on rajatud Jumala Sõnale
ja ma ei pea kartma.
Tänapäeva inimesed kardavad rahvarohkeid üritusi ja kohti
tänu kõikvõimalikule pommiohule ja tulistamistele.
Kui vaadata seda maailma vaatenurgast,
kus inimesed ei tea midagi Jumala Sõnast,
siis sul on isegi hirm minna kuhugi kohvi jooma,
sest sul pole aimugi, mis kõik juhtuda võib.
Ja siis veel igasugu haigused ja viirused.
Igakord, kui mõni uus esile kerkib, on sel ka uus nimi.
Hetkel on päevakorras Zika viirus.
Inimesed kardavad kõiki neid asju.
Kuid Jeesus tuli, et vabastada meid hirmust
ja see on tõeline õnnistus mitte karta kõiki neid asju.
Ja tead sa, miks me ei pea kartma?
Sest me teame, et me oleme Jumala kätes.
Olgu tegu elu või surmaga - me ei pea kartma,
sest isegi, kui meiega juhtuks midagi, mis me maise elu lõpetaks,
jõuaks me järgmise sammuna palju paremasse paika nagunii.
Ja kui teada tahad, siis usun,
et peaksime sellele paremale paigale pisut rohkem mõtlema.
Ma tõesti usun seda.
Ma ei arvagi, et peaksime kogu aja taevast unistama,
kuid samas usun, et me ei mõtle sellele ka liiga tihti
ja sellele, mis tunne see on olla Jumala ligiolus.
Jumala Sõnas on öeldud, et lõpuaegadel -
viimseil päevil, mille keskel me elame,
nõrkevad inimeste südamed hirmust.
Vaatame seda kirjakohta. See on Luuka 21:26.
Kogu see peatükk räägib lõpuaja märkidest,
mistõttu alustan juba salmist 25:
"Ja päikeses ja kuus ja tähtedes on siis tunnustähti
ja maa peal on rahvastel kitsikus, nõutus ja meeleheide,
hämming ja kimbatus,
sest nad on jäänud ilma eluks vajalikuta.
Nad kogevad häbi ja kahtlusi
teadmata, kuhu poole minna merekohina ja veevoogude pärast.
Inimesed minestavad hirmu ja kartuse tõttu..."
Me ei räägi täna vaid hirmust, aga ka kartustest,
sest kui me ei tegele oma kartustega,
ei saa me ka kunagi oma hirmust lahti.
"...ning halbade eelaimuste tõttu, tajudes, mis on maailma ees ootamas.
Sest taeva vägesid kõigutatakse ja need saavad liikuma paigast.
Ja siis nad näevad Inimese Poega tulevat pilve sees
suure üleloomulikkuse ja väega ning oma kuningliku auhiilgusega."
Jah, maailma olukord on täna raske,
kuid kui uskuda Piiblit,
siis mida raskemaks läheb,
seda lähemal me oleme nägema oma Päästja naasemist.
Aamen?
Jah, need on rasked ajad, mille keskel elada.
Olen nüüdseks juba mõne aasta elanud.
Peaaegu juba kolmveerand sajandit
ja asjad on ikka muutunud nii drastiliselt.
Alates ajast, mil olin teismeline või mil me Dave'ga abiellusime
on asjad ikka nii kiiresti ütlemata hulluks läinud.
Samas on hea uudis see,
et mida hullemaks olukorrad lähevad,
seda lähemal me oleme Jeesuse tagasitulekule.
Me mõtleme vahel, et see on raske aeg, mil elada,
kuid ma tahan julgustada sind -
kui see on just see ajajärk, kuhu Jumal otsustas sind panna,
siis on sul ka kõik vajaminev, et siin elada ja olla.
Ja lisaks sellele on Jumalal veel ka ülesanne su jaoks.
See ülesanne pole mitte vaadata pealt mida kõik teised teevad,
neid õhutades ja takka kiites,
vaid Tema ülesanne sulle on see,
et kasutaksid neid ande, mille Ta sulle andnud on,
et aidata inimesi, kes on hirmunud
ja kes ei tunne veel Jumalat.
Kui Piiblis on öeldud,
et inimeste südamed nõrkevad hirmust,
siis kujutan ette,
et see võib tähendada südamerabandusi.
Need on kindlasti osa sellest.
Kuid samas usun, et see tähendab enamatki veel.
Usun, et see tähendab ka seda, et nad kaotavad oma julguse.
Kuid 2. Timoteose 1:7 ütleb,
et Jumal ei ole meile andnud arguse vaimu,
vaid väe
ja armastuse
ja mõistlikkuse vaimu.
Ja ka distsipliini ja enesevalitsuse vaimu
nagu laiendatud piiblitõlkes on öeldud.
Las ma öelda seda veelkord -
Jumal pole andnud sulle arguse vaimu.
Kui koged arguse vaimu oma elus, siis see pole Jumalast vaid saatanast.
Hirm on üks peamisi deemonlikke vaime,
mida saatan kasutab,
et hoida inimesi elamast välja oma saatust
ja kõike seda, mida Jumal tahab, et nad teeksid.
On lausa hämmasta, mida kõike inimesed ei karda.
Võta välja entsüklopeedia
ja vaata kogu seda foobiate nimekirja seal.
On lausa hämmastav, kui lõputu see nimekiri on!
Nimekiri asjadest, mida inimesed kardavad.
Kuid ma tahan julgustada sind täna.
Seeme toob alati esile endasarnase vilja.
Kui külvad tomati seemne, ei saa sa sealt paprikat.
Ka Jumala Sõna on seeme.
Markuse 4. peatükk ütleb seda väga selgelt,
rääkidest külvajast, kelleks on Püha Vaim,
kes külvab seemet ehk Jumala Sõna.
Siin saalis on täna erinevaid südameid.
Jumal tahab, et me südamehoiak oleks õige,
et võiksime võtta vastu Tema Sõna seemne.
Nägin seda väga selgelt ka täna hommikul,
kui uurisin Jumala Sõna,
et kui me õpetame millestki nagu mina täna,
rääkides vaba olemisest hirmust ja kartusest,
siis su südamesse istutatakse üks seeme.
Kui võtad selle vastu alandliku südamega
ja keskendud sellele, mis siin täna toimub,
siis sa lihtsalt ammutad seda endasse ja nõustud sellega.
Kui seda kõike teed, võin garanteerida sulle,
et see seeme saab kandma vilja
ja sa saad kogema vähem hirmu ja kartust oma elus.
Mu meelest on see imeline sellele selliselt mõelda.
Nii võin öelda sulle, et oled täna õiges kohas,
et aidata iseennast tuleviku heaks.
Sest ainuüksi see, et kuuled neid asju täna,
aitab sul olukorras, kus teised kardavad
mitte saada häiritud sellest.
Pigem saad olla eeskujuks ja tunnistuseks neile.
Kui inimesed küsivad: "Miks sa ei karda?",
on sul võimalus seda öelda.
"Ma ei karda, sest tean, et Jumal armastab meid
ja kannab hoolt me eest."
Tänapäeval on palju hirme.
Hirm kahjustuste ja surma ees.
Hirm haiguste, majanduslanguse, töö kaotuse ees.
Maailm on üks väga ebakindel paik,
kuid meie Jumal on ustav.
Aamen?
Oleks imeline kuulda
kõigi siinviibijate tunnistusi läbimurretest,
mille Jumal on toonud erinevate inimeste ellu.
Tervenemised lootusetutest haigustest.
Tunnistused nö surmaotsusest su elu üle,
aga täna sa oled siin - terve ja rõõsa,
pannes saatana hambaid krigistama ja teenides Jumalat.
Aamen?
Jesaja 35:4 on üks võrratu tõotus sulle.
"Öelge neile, kel rahutu süda: Olge kindlad, ärge kartke!
Vaata, teie Jumal!
Kättemaks tuleb, teie Jumala karistus;
tema ise tuleb ja päästab teid."
Ütle: "Jumal on teel."
Nii et, ärgem muretsegem liiga palju selle pärast, mis maailmas toimub.
Ärgem vaadakem oma probleeme, vaid hoidkem oma pilk Jeesusel.
Aamen?
Tahan, et vaataksime täna hommikul Johannese 14:27,
mis mulle tohutult meeldib.
Seda eriti veel laiendatud piiblitõlkes.
Sest see, mida sinuga täna jagada tahan,
on see, et me peame tegema koostööd sellega,
mida Jumal me eludes teha tahab,
laskmata hirmul võtta võimust me üle.
Johannese 14:27: "Rahu ma jätan teile.
Omaenda rahu ma annan ja pärandan teile..."
Kas rahu pole mitte üks võrratu sõna?
Mulle nii meeldib selle sõna kõla.
"Rahu ma jätan teile."
See on see, mida Jeesus ka lahkudes ütles: "Rahu olgu teile."
Ma jõudsin aastaid tagasi oma elus punkti, kus otsustasin,
et ma ei kavatsegi enam elada elu täis pahameelt, ärevust ja hirmu,
olles pidevalt kellegi peale vihane
või muretsedes, mida keegi minust arvab.
Ma ei usu, et elu on üldse elamist väärtki,
kui sa ei koge rahu.
Mainisin mõnda aega tagasi, kuidas keegi riivas mu tundeid...
Vahel, kui keegi sulle haiget teeb,
hakkad sa pendeldama valu ja vihane olemise vahel.
Seda eriti veel siis,
kui tegu on kellegagi, kes on seda rohkem kui korra teinud.
Kellegagi, kes peaks juba teadma, kuidas käituda.
Kuid ma keeldun olemast vihane, sest see röövib mu rahu.
Ma aga ei kavatse loobuda oma rahust
kellegi halva käitumise tõttu.
Ma ei lase kellegil röövida oma rõõmu, rahu
ja normaalset olemist.
Nii viisin kogu selle loo koheselt Jumala ette,
öeldes, et peame rääkima, kuna ma ei taha jääda pahaseks.
"Vajan Su abi ja vajan seda kiiresti."
Kui otsustad, et ei lase hingevaenlasel röövida seda,
mille eest Jeesus oma elu andis...
Kui otsustad.
Kui sina otsustad.
Me ei saavuta igakord võitu seetõttu,
et helistame pigem sõbrale ja palume,
et tema palvetaks kõik me probleemid minema.
Vahel tuleb ise oma Koljatiga võidelda.
Sina ise pead seisma silmitsi oma hiiglastega.
Ja isegi, et see võib kõlada naljakana, siis mõtte annab ikka edasi -
kui meil on mõni probleem,
peame jooksma Jumala trooni ja mitte telefoni juurde.
Nii et, kui oleme otsustanud,
et ei lase saatanal röövida seda, mille eest Jeesus oma elu andis,
hakkame me ka nägema rohkem võite oma elus.
Johannese 14:27: "Rahu ma jätan teile.
Oma rahu ma jätan ja pärandan teile.
Mina ei anna teile nõnda, nagu maailm annab.
Teie süda ärgu ehmugu ega mingu araks!"
Me ütleme: "Ma ei saa sinna midagi parata."
"Ma ei saa sinna midagi parata, sest ma lihtsalt olen muretseja."
"Ma ei saa sinna midagi parata, et koguaeg kardan."
Ometi me saame teha midagi hirmu suhtes
ja see on - seista sellega silmitsi!
Sest suurem on see, kes on meie sees,
kui see, kes on maailmas.
Saan võib ju tulla oma hirmuga,
kuid Jumal annab meile julgust ja vaprust,
mis on palju suuremad kui kõik see, millega saatan meid ründab.
Kui paljud kogevad hirmu, millest oleks vaja lahti saada?
Kuidas on muretsemisega lood?
Muretsemine muide tähendab ka hirmu.
Kui paljud kardavad asju, mis vajavad nagunii tegemist?
Osad teist kardavad juba kojusõitu.
Päriselt ka.
Sa tulid, et nautida konverentsi ja olid saabudes nii elevil kõigest,
kuid kindlasti teadsid juba tulles, et pead mingi hetk tagasi koju minema
Seega, ma ei kardaks seda kojusõitu,
vaid võtaks sellele siit konverentsilt mõnusa järeltunde kaasa,
mõeldes ja arutledes kõige üle, mida siin õppisid.
Osad teist mõtlevad asjadele, mis kodus kõik tegemist ootab
ja mis konverentsile tuleku tõttu tegemata jäi.
Kui sa aga valvel pole,
röövib saatan sult' kogu siin olemise rõõmu,
kuna pelgad asju, mis juba oma järge ootavad.
Ma ei kavatsegi elada kartuses!
Aamen?
Peame hakkama tõusma teatud asjade vastu oma vaimus
ja ütlema: "Ei! Ma ei ela selliselt."
Sest tead mis?
Su tõeline elu pole mitte su ümber, vaid sinu sees.
Sul võivad olla maailma kõige kehvemad olukorrad,
aga kui su sees on rahu, ei lase sa end neist häirida.
Ühtlasi võivad sul olla suurepärased olukorrad,
aga ei grammigi rahu, mistõttu oled üks õnnetu inimene.
Seega, küsimus pole me olukordades, vaid selles, mida me usume.
Me võime usaldada Jumalat, et Ta kannab head hoolt me eest.
Me ei peagi teadma, kuidas või millal?
Peame teadma vaid seda, et Jumal on hea
ja me oleme Tema lapsed,
nii et, Ta kannab hoolt me eest ja täidab me vajadused.
"Teie süda ärgu ehmugu ega mingu araks!
Ärge laske end häirida ega ärritada."
Mul on siin üks vastutus.
Ma arvasin, et võin kogu loo lihtsalt ära palvetada.
"Ärge laske end häirida ega ärritada.
Ühtlasi ärge laske hirmul ja heitumusel võtta maad,
et te ei muutuks argpüksiks ja heitlikuks."
Vau!
Kuidas nüüd kõige sellega on?
Kogu Iisraeli sõjavägi põgenes Koljati eest,
mispeale Taavet ütles sisuliselt: "Täiega hale värk!"
"Kes ta veel võrreldes me Jumalaga on?"
Oma loomupäraste võimete poolest oli Taavet enam kui sobimatu
Koljatiga tegelema.
Kuid tänu oma julgusele minna edasi,
kasutas Jumal teda väga võimsal moel.
Sa ei vaja igakord loomupäraseid ande,
et teha seda, mis tarvis.
Kõik, mida vajad, on vaid julgus asuda rindejoonele.
Kuulsid sa?
Kõik, mida vajad, on vaid julgus asuda rindejoonele.
1. Johannese 4:18 on öeldud: "Armastuses ei ole kartust,
vaid täiuslik armastus ajab kartuse välja,
sest kartuses on karistus ja piin,
aga kartja ei ole saanud täiuslikuks armastuses."
See räägib siin sellest, kui väga Jumal sind armastab.
Kui väga Ta sind armastab.
Ma armastan oma lapsi ja usu mind,
sa ei taha jamada ühegi emaga, kes oma lapsi armastab.
Aamen?
See lihtsalt poleks eriti tark tegu, mida teha.
Kui mu lastel on mõni vajadus või nad on hädas
ja mul on väikseimgi võimalus leevendada nende kannatusi
või aidata neid,
siis ma teen seda täiega.
Kui aga juba meie nii tunneme,
siis mida sa arvad, kui palju Jumal meie suhtes nii tunneb?
Ma ei suuda teha alati kõike, mis tarvis,
sest mul on omad piirangud,
kuid Jumalal pole mingeid piiranguid ja Temaga on kõik võimalik.
Tead, mis me probleem on?
Mitte see, et Jumal ei saaks hakkama,
vaid see, et me ei usu Tema võimekusse.
Nii peame suurendama oma usku ja ootusi.
Milline iganes su tänane olukord ka poleks -
Jumalal on vastus su jaoks.
Aamen?
Jumal armastab sind ja täidab su vajaduse.
Nüüd aga kuula väga hoolega, mida kohe ütlen.
Vabadus millestki ei tähenda alati selle millegi kadumist.
Sellest on oluline aru saada.
Vabadus millestki ei tähenda,
et sa ei pea selle teemaga enam kunagi tegelema.
See ei tähenda tingimata ka seda,
et see miski ei tule su vastu või et sa ei peaks sellega tegelema.
Me ajame need asjad vahel sassi.
Me arvame, et kui oleme vabad millestki,
siis me ei peaks seda enam mitte kunagi tundma, nägema
või kogema.
Kuid ma võin kinnitada sulle, et seni, kuni elad siin maa peal,
saab olema erinevaid aegu, kus saatan ründab sind hirmuga,
kuna see on tema relv ja viis,
kuidas hoida sind eemal Jumala tahtest.
Ma sain aastaid tagasi hirmu kohta suure õppetunni.
See tuli läbi selle, kui kuulsin loo naisest,
kes oli elanud kogu oma elu hirmu all.
Ta ei sõitnud autoga, ta ei käinud õhtuti väljas
ja ta oli üksildane, sest tal polnud sõpru.
Tegu oli kristlasega
ja ta kurtis oma lugu ühele oma kristlasest sõbrale.
Ma ei tahaks näha kedagi elamas hirmu all,
kuid kui tegu on kristlasega, siis on lugu ikka kohe eriti halb,
sest meil on tegelikult abi olemas, mida vajame.
See naine kurtis: "Elan pidevas hirmus ega tea, mida teha?
Mul pole mingit elu!" jne. jne.
Sõber vaatas talle otsa ja ütles:
"Mida iganes sa ka teha ei taha - saa hirmust võitu ja tee see ära!"
Kes ütleb, et me ei suuda teha midagi, mida tahame
ainuüksi seetõttu, et tunneme hirmu?
Õppisin sellest midagi, mis on olnud mulle suureks abiks.
Sa ei ole veel argpüks seetõttu, et tunned hirmu.
Küll aga oleme argpüksid siis,
kui laseme hirmul kontrollida end ja manipuleerida endaga.
Aamen?
Ma tunnen ka aegajalt erinevate asjade pärast hirmu,
kuid ma lähen siiski edasi.
Julgus muide on miski,
mis tähendab edasi minemist isegi siis, kui on hirm.
See on see, mida julgus tähendab.
Jah, sa tunned küll hirmu, kuid sa tunned ka oma Jumalat
ja sa ei anna järgi sellele tundele,
kuna sa tead, et sul on kõik vajaminev tegemaks kõike, mida soovid.
Teatud moel võiks isegi öelda,
et hirm püüab olla su pidev kaaslane.
Nii pidin juba ammu aega tagasi otsustama,
kas minna kaasa oma tunnetega,
või teha ususamm ja vaadata,
kas see, mida enda sees kogesin, on Jumalast või mitte?
Olen alati öelnud: "Astu välja ja saa teada!"
Mul on palju lugusid, mida täna jagada ei jõua,
kuid tahan lihtsalt öelda,
et hirmu tundmine ei tee sinust veel argpüksi.
Kiusatus teha pattu pole veel patt.
Patt on see, kui kiusatusele järgi annad.
Teine hea näide on ütlus: "Vihasta, aga ära tee pattu!"
Ma arvasin vanasti,
et kui end vihasena tunnen, teen juba pattu.
Meil oli Dave'ga üks hommik tüli ja ma olin nii vihane,
samas, kui pidin samal hommikul jutlustama minema.
Kuid tead mis?
Vihasena jutlustamine ei toimi just kõige paremini.
See lihtsalt ei toimi, sest su vaimus olev tõuseb esile.
Kui te pole varem nalja saanud, siis kuulake mõnda vihast jutlustajat.
Dave läks tööle
ja mina tundsin end kohutavalt ning süüdi,
kuna olin närvi läinud
ja pidin veel ka jutlustama minema.
Mõtlesin, kuidas Jumal mind üldse peale seda kõike kasutada saab?
On keegi midagi sarnast tundnud?
Kuid siis Jumal näitas mulle,
et vihatunde tundmine on täitsa normaalne.
"Vihasta, aga ära tee pattu!"
Kuidas küll see peaks võimalik olema?
Ainuüksi viha tundmine ei tähenda veel,
et peaksid käituma oma vihast lähtuvalt.
See tähendab, et võid tunnistada vihatunnet,
kuid samas siiski andestada enne, kui päike loojub
ja käituda jumalakartlikult, lastes Jumalal selle tundega tegeleda.
Millestki vaba olemine ei tähenda, et sa ei koge seda enam kunagi.
See lihtsalt tähendab,
et sul on kõik, mis tarvis, et sellega silmitsi seista.
Nii et, lõpeta enese süüdistamine
igakord, kui tunned midagi, mida enda arvates tundma ei peaks.
Midagi uut Joyce Meyer'ilt - õppepiibel oma meelte uuendamiseks.
"Mõistuse lahinguvälja Piibel".
Piibel, mis kätkeb endas mõtteid
Joyce'i menukist "Mõistuse lahinguväli",
kuhu on lisatud vastavasisulised Piibli kirjakohad.
Avasta Jumala Sõna ühel sügavamal moel,
et õppida mõtlema nii nagu Jumal mõtleb.
Ammuta praktilisi nõuandeid elu väljakutsete ületamiseks
ning häälesta oma meeled suurimaks võiduks ja palju muud.
"Mõistuse lahinguvälja Piibel".
Uuenda oma meeli Jumala Sõna väe läbi.
Tellimisinfo on nähtav ekraanil.
ON SUL HETK?
VAATA SEDA
Kus iganes sa mind praegu ei vaataks -
kodus teleri taga, arvuti taga või kus iganes,
siis tahan julgustada sind -
Jumal teab su nime ja su vajadusi ning on kuulnud su palveid
ja üks "Korraga!" on su poole teel.
Ära loobu ega anna alla,
sest Jumal on ustav.
Jumal on ustav.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele